
Ministru kabineta rīkojums Nr. 97
Rīgā 2022. gada 15. februārī (prot. Nr. 8 31. §)
Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"
· 1. Pamatojoties uz Ministru kabineta 2021. gada 10. augusta rīkojuma Nr. 518 "Par ārkārtējās situācijas izsludināšanu" 9. punktu (turpmāk – rīkojums Nr. 518), Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Iekšlietu ministrijai finansējumu 1 712 287 euro apmērā, tai skaitā:
· 1.1. 1 602 026 euro, lai segtu izdevumus, kas saistībā ar rīkojuma Nr. 518 izpildei nepieciešamo pasākumu īstenošanu radušies laikposmā no 2021. gada 1. decembra līdz 2021. gada 31. decembrim, tai skaitā lai Iekšlietu ministrijas padotības iestādēs nodarbinātajiem samaksātu par virsstundu darbu, izmaksātu piemaksas par dienesta (darba) pienākumu izpildi nakts laikā, par darbu paaugstināta riska un slodzes apstākļos, par personisko darba ieguldījumu un darba kvalitāti, par apgādi ar dienesta (darba) pienākumu izpildei nepieciešamo apģērbu, individuālajiem aizsardzības līdzekļiem, inventāru un citiem izdevumiem, kā arī lai segtu izdevumus, kas radušies Valsts policijai laikposmā no 2021. gada 1. novembra līdz 2021. gada 31. decembrim saistībā ar piemaksām amatpersonām ar speciālajām dienesta pakāpēm par personisko darba ieguldījumu un darba kvalitāti un atlīdzību par laiku, kuru amatpersona ar speciālo dienesta pakāpi nepavada darba vietā vai citā institūcijas norādītajā vietā, bet pēc attiecīga pieprasījuma ierodas norādītajā vietā un nekavējoties uzsāk pienākumu pildīšanu, un laikposmā no 2021. gada 1. septembra līdz 31. decembrim saistībā ar samaksu par virsstundu darbu amatpersonām ar speciālajām dienesta pakāpēm, no tiem:
· 1.1.1. Valsts policijai – 1 370 536 euro;
· 1.1.2. Valsts robežsardzei – 200 390 euro;
· 1.1.3. Pilsonības un migrācijas lietu pārvaldei – 20 841 euro;
· 1.1.4. Valsts drošības dienestam – 10 259 euro;
· 1.2. 110 261 euro, lai kompensētu papildu izdevumus (vidējās izpeļņas pieaugums), kas rodas, nosakot samaksu par virsstundu darbu un piemaksas saistībā ar rīkojuma Nr. 518 izpildei nepieciešamo pasākumu īstenošanu, tai skaitā:
· 1.2.1. Valsts policijai – 91 831 euro;
· 1.2.2. Valsts robežsardzei – 16 693 euro;
· 1.2.3. Pilsonības un migrācijas lietu pārvaldei – 1 737 euro.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem".

